CELEX: C2006/165/10
Language: sk
Date: 2006-07-15 00:00:00
Title: Vec C-343/04: Rozsudok Súdneho dvora (prvá komora) z  18. mája 2006  (návrh na začatie prejudiciálneho konania, ktorý podal Oberster Gerichtshof – Rakúsko) – Land Oberösterreich/ČEZ, a. s. (Bruselský dohovor — Článok 16 bod 1 písm. a) — Výlučná právomoc v konaniach, ktorých predmetom sú vecné práva k nehnuteľnosti — Žaloba, ktorá smeruje k zabráneniu obťažovania škodlivinami alebo rizika tohto obťažovania vo vzťahu k pozemkom spôsobeného činnosťou jadrovej elektrárne umiestnenej na území štátu susediaceho so štátom, v ktorom sa nachádzajú tieto pozemky — Neuplatnenie)

15.7.2006   
            
            
               SK
            
            
               Úradný vestník Európskej únie
            
            
               C 165/5
            
         Rozsudok Súdneho dvora (prvá komora) z 18. mája 2006 (návrh na začatie prejudiciálneho konania, ktorý podal Oberster Gerichtshof – Rakúsko) – Land Oberösterreich/ČEZ, a. s.
   (Vec C-343/04) (1)
   
   (Bruselský dohovor - Článok 16 bod 1 písm. a) - Výlučná právomoc v konaniach, ktorých predmetom sú vecné práva k nehnuteľnosti - Žaloba, ktorá smeruje k zabráneniu obťažovania škodlivinami alebo rizika tohto obťažovania vo vzťahu k pozemkom spôsobeného činnosťou jadrovej elektrárne umiestnenej na území štátu susediaceho so štátom, v ktorom sa nachádzajú tieto pozemky - Neuplatnenie)
   (2006/C 165/10)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Gerichtshof
   Účastníci konania pred vnútroštátnym súdom
   
      Žalobca: Land Oberösterreich
   
      Žalovaný: ČEZ, a. s.
   Predmet veci
   Návrh na začatie prejudiciálneho konania – Oberster Gerichtshof – Výklad článku 16 bod 1 písm. a) Bruselského dohovoru – Výlučná právomoc v oblasti vecných práv k nehnuteľnosti – Preventívna žaloba, predmetom ktorej je upustenie od škodlivých zásahov do vlastníckeho práva poľnohospodárskeho podniku susednou jadrovou elektrárňou nachádzajúcou sa na území nečlenského štátu
   Výrok rozsudku
   Článok 16 bod 1 písm. a) Dohovoru z 27. septembra 1968 o súdnej právomoci a výkone rozhodnutí v občianskych a obchodných veciach v znení naposledy zmenenom Dohovorom z 29. novembra 1996 o pristúpení Rakúskej republiky, Fínskej republiky a Švédskeho kráľovstva sa musí vykladať tak, že na žalobu, ktorá tak ako žaloba podaná vo veci samej na základe § 364 ods. 2 rakúskeho všeobecného občianskeho zákonníka (Allgemeines bürgerliches Gesetzbuch) smeruje k zabráneniu obťažovania škodlivinami alebo rizika tohto obťažovania vo vzťahu k pozemkom, ktorých vlastníkom je žalobca, spôsobeného ionizujúcim žiarením pochádzajúcim z jadrovej elektrárne umiestnenej na území štátu susediaceho so štátom, v ktorom sa nachádzajú tieto pozemky, sa nevzťahuje pôsobnosť tohto ustanovenia.
   
      (1)  Ú. v. EÚ C 251, 9.10.2004.